Diari Oficial de la Generalitat Valenciana


Sumari del DOGV 8598, del 24-07-2019 (2019/7417)

Proposta de Resolució de 16 de juliol de 2019, del director de Turisme Comunitat Valenciana, de denegació d'ajudes dirigides a les entitats locals de la Comunitat Valenciana programa 2, Competitivitat i desestacionalització de les destinacions turístiques.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7417


Data del document
:   16-07-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

Proposta de Resolució de 16 de juliol de 2019, del director de Turisme Comunitat Valenciana, de denegació d'ajudes dirigides a les entitats locals de la Comunitat Valenciana programa 2, Competitivitat i desestacionalització de les destinacions turístiques. [2019/7417]  
Antecedents de fet  
Primer. Per Resolució de 19 de desembre de 2018, del president de Turisme Comunitat Valenciana, es convoquen les ajudes a les entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana, publicada en el Diari Oficial de la Generalitat Valenciana núm. 8451 del dia 26 de desembre de 2018, per als projectes que s'emmarquen en el programes i subprogrames que es detallen en l'annex I de la resolució esmentada, que són els següents:  
  
Programa 2: Competitivitat i desestacionalització de les destinacions turístiques: 2.140.000 euros. Capítol IV.  
Subprograma 2.1: Certificació de sistemes en recursos i serveis turístics.  
Subprograma 2.2: Impuls a la imatge de les destinacions turístiques de la Comunitat Valenciana.  
Subprograma 2.3: Suport a la prestació de serveis turístics.  
  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda, acolliments als subprogrames esmentats, que han donat lloc a la instrucció dels expedients esmentats en el document annex, adjunt a aquesta proposta de resolució.  
  
  
Tercer. D'acord amb el que estableix l'article 9.2 de la resolució de convocatòria, s'ha reunit la comissió d'avaluació d'ajudes, en sessió de data 11 de juliol de 2019, que adopta, entre altres, els acords següents:  
  
- Emetre informe desfavorable de les sol·licituds que s'indiquen en el document annex III Avaluats desfavorables P2.1, P2.2 i P2.3, Sol·licituds desfavorables, a l'efecte de concessió d'ajuda per algun dels motius següents:  
- Per no correspondre el projecte amb l'objecte o les actuacions subvencionables establides en la convocatòria d'ajudes.  
- Per ser el cost subvencionable inferior a l'establit en la convocatòria d'ajudes.  
- Per faltar la consignació pressupostària.  
- Per no complir, el sol·licitant, els requisits per a ser-ne beneficiari.  
Així mateix, la comissió d'avaluació acorda que una vegada resoltes les sol·licituds favorables es donarà trasllat dels acords anteriors relatius als expedients avaluats desfavorablement a la persona titular de la direcció de Turisme Comunitat Valenciana, que emetrà la corresponent proposta de denegació d'ajudes, que serà elevada després de tràmit d'audiència, al president de Turisme Comunitat Valenciana, que resoldrà sobre aquestes.  
- Traslladar els acords anteriors a la persona titular de la direcció de Turisme Comunitat Valenciana, que emetrà la corresponent proposta de concessió d'ajudes, que serà elevada al president de Turisme Comunitat Valenciana, que resoldrà sobre aquestes.  
  
Quart. La Resolució de 16 de juliol de 2019, de concessió d'ajudes del president de Turisme Comunitat Valenciana, en l'antecedent cinqué diu que l'import total d'ajuda que cal concedir esgota el crèdit disponible consignat al programa objecte d'aquesta resolució.   
  
Fonaments de dret  
  
Primer. La Resolució de 19 de desembre de 2018, del president de Turisme Comunitat Valenciana, per la qual es convoquen les ajudes a entitats locals per a l'any 2019 de Turisme Comunitat Valenciana, dirigides a la millora i la competitivitat dels recursos i les destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i altra normativa d'aplicació.  
  
  
Segon. La competència per a dictar aquesta proposta la té el director de Turisme Comunitat Valenciana d'acord amb les competències assignades per l'article 5 del Decret 209/2004, el Decret 209/2004, de 8 d'octubre, del Consell, pel qual s'aprova el Reglament de Turisme Comunitat Valenciana (abans, Agència Valenciana del Turisme, per canvi de denominació de l'entitat de dret públic en virtut del que disposa l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana), així com l'article 9.5, de la Resolució de 21 de desembre de 2018, esmentada en el fonament primer.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, es proposa:  
  
Primer  
Denegar la subvenció als sol·licitants de les ajudes que es detallen en el document annex d'aquesta proposta, amb indicació del motiu de denegació, corresponents als programes i als subprogrames detallats en l'antecedent primer segons la Resolució de 19 de desembre de 2018, per la qual es regeix aquesta convocatòria.  
  
Segon  
Publicar aquesta proposta en el Diari Oficial de la Generalitat Valenciana, amb efectes de notificació, que concedeix un termini de 10 dies hàbils, a comptar des de l'endemà de la publicació, per a la presentació d'al·legacions i que posa de manifest l'expedient als interessats.  
  
  
València, 16 de juliol de 2019.- El director de Turisme Comunitat Valenciana: José Manuel Gisbert Querol.